Wið Ymbe Nim Eorþan


 * Wið ymbe nim eorþan, oferweorp mid þinre swiþran
 * handa under þinum swiþran fet, and cwet:
 * Fo ic under fot, funde ic hit.
 * Hwæt, eorðe mæg wið ealra wihta gehwilce
 * and wið andan and wið æminde
 * and wið þa micelan mannes tungan.
 * And wiððon forweorp ofer greot, þonne hi swirman, and cweð:
 * Sitte ge, sigewif, sigað to eorþan!
 * Næfre ge wilde to wuda fleogan.
 * Beo ge swa gemindige mines godes,
 * swa bið manna gehwilc metes and eþeles.